Diari Oficial de la Generalitat Valenciana


Sumari del DOGV 1611, del 30-08-1991 (1991/822482)

DECRET 141/1991, de 30 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a la societat Urbanitzadora Apatel, SA.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/30/141/dof/vci/html**

### Dades del document

Número de DOGV
:   1611

Data del DOGV
:   30-08-1991

Secció del DOGV
:   DISPOSICIONS GENERALS

Número del document
:   1991/822482


Data del document
:   30-07-1991

Organisme emissor
:   Conselleria d'Economia i Hisenda

Tipus de document
:   Decret

DECRET 141/1991, de 30 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a la societat Urbanizadora Apatel, SA.  
El Decret Legislatiu de 26 de juny de 1991, del Consell de la Generalitat Valenciana, pel qual va ser aprovat el text refós de la Llei d'Hisenda Pública de la Generalitat Valenciana, autoritza al Govern Valencià la concessió d?avals dins de determinades condicions que s'hi fixen.  
D'altra banda, la Llei 7/1990, de 28 de desembre, de Pressupostos de la Generalitat Valenciana per a l'exercici de 1991, recull en l'article 13 una consignació de crèdit per a la concessió d'avals fins a un límit màxim de 10.000 milions de pessetes.  
Basant-se en la normativa esmentada, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 30 de juliol de 1991,  
DECRETE:  
Article únic  
S'autoritza el Conseller d'Economia i Hisenda per a la signatura d'un aval de tresoreria a favor de la societat Urbanizadora Apatel, SA, destinat à garantir una operació de crèdit, per import de 17.747.745 pessetes, que s'ha de formalitzar amb el Banco de Crédito Local, segons les estipulacions contingudes en els annexos d'aquest decret.  
València, 30 de juliol de 1991.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
ANNEX I  
València, ... de ... de 1991.  
Antoni Birlanga Casanova, Conseller d'Economia i Hisenda, en nom de la Generalitat Valenciana, en compliment del que disposa la Llei d'Hisenda Pública de la Generalitat Valenciana, en virtut del Decret 141/1991, de 30 de juliol, del Consell de la Generalitat Valenciana, concedeix un aval a la societat Urbanizadora Apatel, SA, com a garantia d'un préstec per import de 47.975.790 pessetes de principal, que s'ha de formalitzar amb el Banco de Crédito Local, a un termini de cinc anys de duració, a un tipus d'interés variable, amb referència al MIBOR, més un diferencia del 0,50 per cent, amb comissió d'obertura del 0,50 per cent i comissió de disponibilitat del 0,25 per cent trimestral.  
Les condicions de l'aval seran les que a continuació s?assenyalen:  
1. Aquest aval es destinarà a garantir el préstec esmentat, amb la finalitat de finançar inversions consistents en acabar les obres d'urbanització del polígon industrial Apatel de Bigastro (Alacant).  
2. Aquest aval garanteix la totalitat del principal del préstec i dels interessos fins a l?extinció de l?obligació principal, sense la possibilitat de realitzar novacions del contracte de préstec sense l?autorització del Conseller d'Economia i Hisenda.  
3. La concessió d'aquest aval suposa el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment, al venciment, del grau de compliment del prestatari de les seues obligacions amb l'entitat.  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de la societat avalada, sense renunciar al benefici d?excussió recollit en l?article 1830 del Codi Civil.  
ANNEX II  
Contracte d'aval entre la Generalitat Valenciana, la societat Urbanizadora Apatel, SA i l'ajuntament de Bigastro  
València, ... de ... de 1991.  
D'una banda, el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. José Joaquín Moya Esquiva, com a president del consell d?administració de la societat Urbanizadora Apatel, SA, en representació d?aquesta i com a Alcalde- president de l'Ajuntament de Bigastro, també en representació d?aquest.  
EXPOSEN:  
1. Que l'Ajuntament de Bigastro ha constituït la societat Urbanizadora Apatel, SA, per a acabar el projecte de reparcel·lació del polígon industrial Apatel de Bigastro, les inversions corresponents del qual es financen amb el préstec garantit per aquest aval.  
2. Que el Govern Valencià, en virtut de les competències que li confereix la legislació vigent, i a proposta del Conseller d?Economia i Hisenda, autoritzà mitjançant el Decret 141/1991, de 30 de juliol, la concessió d'un aval a la societat Urbanizadora Apatel, SA per a garantir una operació de crèdit davant el Banco de Crédito Local, per un import de 93.328.778 pessetes a un termini de cinc anys de duració.  
3. Que les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, per a la qual cosa lliurement i voluntàriament convenen subscriure aquest contracte d'acord amb les clàusules següents  
CLAUSULES  
Primera  
La Generalitat Valenciana es compromet a avalar la societat Urbanizadora Apatel, SA en els termes establerts en el Decret 141/1991, de 30 de juliol, del Consell de la Generalitat Valenciana.  
Segona  
La societat Urbanizadora Apatel, SA, beneficiària de l'aval, és obligada a satisfer a la Generalitat Valenciana, en concepte de comissió per despeses de la garantia atorgada, el 0,5 per cent anual del saldo viu del crèdit concedit, durant tota la vigència del finançament, calculat d?acord amb les condicions establertes a l?efecte d'amortització en el contracte de préstec. L?import de les comissions serà pagat per anualitats anticipades des de la data de formalització del préstec. A aquest efecte, la societat avalada autoritzarà l?entitat prestadora, amb caràcter irrevocable i mentre l?operació es trobe en vigor, a carregar l?import de les comissions en compte corrent obert al seu nom i a pagar-lo, mitjançant transferència, en el compte i l?entitat que determine la Generalitat Valenciana.  
Tercera  
Per la prestació de la garantia descrita en concepte d'aval, la societat Urbanizadora Apatel, SA es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
1. L?Ajuntament de Bigastro afecta, a la bona fi de l?operació, les quantitats del seu pressupost procedents del Fons Nacional de Cooperació Municipal.  
2. S'afecten també a la bona fi de l?operació les quantitats corresponents a les quotes d'urbanització del projecte de reparcel·lació del polígon industrial Apatel de Bigastro, de les quals es podrà disposar únicament per al pagament del préstec avalat, comprometent-se l'Ajuntament de Bigastro, per a al cas d'execució de l'aval per impagament del préstec, a exercir en benefici de la Generalitat Valenciana totes les facultats que li puguen correspondre per al cobrament de les quotes d'urbanització.  
Cinquena  
La societat Urbanizadora Apatel, SA es compromet a trametre trimestralment a la Conselleria d'Economia i Hisenda el volum de les càrregues financeres, el balanç i el compte de resultats. Així mateix, es compromet a realitzar l'auditoria dels seus comptes anuals a requeriment de la Conselleria d'Economia i Hisenda.  
Sisena  
La societat avalada es compromet expressament a presentar justificació documental de la destinació de l'import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de la societat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Setena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 141/1991, de 30 de juliol, del Consell de la Generalitat Valenciana, i amb les reserves de drets que s?estableixen en la normativa general de l?Estat en aquest tipus de contractes.  
Vuitena  
Una vegada efectuat el pagament, la Generalitat Valenciana sense perjudici del que estableix la clàusula quarta d'aquest contracte, es subrogarà en tots els drets que l'entitat beneficiària de la garantia tinga contra l'avalat.  
Us despeses que poguessen produir-se com a conseqüència de l'exercici de les accions derivades d'aquest contracte seran en tot cas a càrrec de l'avalat.


Còpia Permalink ELI